CELEX: 62011CA0528
Language: lt
Date: 2013-05-30 00:00:00
Title: Byla C-528/11: 2013 m. gegužės 30 d. Teisingumo Teismo (ketvirtoji kolegija) sprendimas byloje ( Administrativen sad Sofia-grad (Bulgarija) prašymas priimti prejudicinį sprendimą) Zuheyr Frayeh Halaf prieš Darzhavna agentsia za bezhantsite pri Ministerskia savet (Prieglobstis — Reglamentas (EB) Nr. 343/2003 — Valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymas — 3 straipsnio 2 dalis — Valstybių narių diskrecija — Jungtinių Tautų vyriausiojo pabėgėlių reikalų komisaro vaidmuo — Valstybių narių pareiga kreiptis į šią instituciją su prašymu pateikti nuomonę — Nebuvimas)

3.8.2013   
            
            
               LT
            
            
               Europos Sąjungos oficialusis leidinys
            
            
               C 225/12
            
         2013 m. gegužės 30 d. Teisingumo Teismo (ketvirtoji kolegija) sprendimas byloje (Administrativen sad Sofia-grad (Bulgarija) prašymas priimti prejudicinį sprendimą) Zuheyr Frayeh Halaf prieš Darzhavna agentsia za bezhantsite pri Ministerskia savet
   
   (Byla C-528/11) (1)
   
   (Prieglobstis - Reglamentas (EB) Nr. 343/2003 - Valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymas - 3 straipsnio 2 dalis - Valstybių narių diskrecija - Jungtinių Tautų vyriausiojo pabėgėlių reikalų komisaro vaidmuo - Valstybių narių pareiga kreiptis į šią instituciją su prašymu pateikti nuomonę - Nebuvimas)
   2013/C 225/19
   Proceso kalba: bulgarų
   
      Prašymą priimti prejudicinį sprendimą pateikęs teismas
   
   Administrativen sad Sofia-grad
   
      Šalys pagrindinėje byloje
   
   
      Ieškovė: Zuheyr Frayeh Halaf
   
   
      Atsakovė: Darzhavna agentsia za bezhantsite pri Ministerskia savet
   
   
      Dalykas
   
   Prašymas priimti prejudicinį sprendimą — Administrativen sad Sofia-grad — 2003 m. vasario 18 d. Tarybos reglamento (EB) Nr. 343/2003, nustatančio valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus (OL L 50, p. 1; 2004 m. specialusis leidimas lietuvių k., 19 sk., 6 t., p. 109), 3 straipsnio 2 dalies aiškinimas — Kitoje valstybėje narėje jau pateiktas prieglobsčio prašymas — Prašomos valstybės narės pareiga prisiimti atsakomybę už prieglobsčio prašymo nagrinėjimą, remiantis minėto reglamento 3 straipsnio 2 dalyje įtvirtinta suvereniteto išlyga, jei kompetentingos valstybės narės teisės aktai ir praktika prieglobsčio srityje neatitinka tarptautinių žmogaus teisių standartų ir Europos Sąjungos pagrindinių teisių chartijos 18 straipsnio — Suvereniteto išlygos taikymo kriterijų ir procedūros taisyklių nenumatymas prašomos valstybės narės teisės aktuose — Priimtini Sąjungos prieglobsčio teisės nesilaikymo įrodymai, jei nėra Teisingumo Teismo sprendimo, šių pažeidimų pagrindu konstatuojančio prieglobsčio srityje kompetentingos valstybės narės įsipareigojimų neįvykdymą.
   
      Rezoliucinė dalis
   
   
               1.
            
            
               2003 m. vasario 18 d. Tarybos reglamento (EB) Nr. 343/2003, nustatančio valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus, 3 straipsnio 2 dalį reikia aiškinti taip, kad pagal ją valstybei narei, kuri atsižvelgiant į reglamento III skyriuje nurodytus kriterijus negali būti apibrėžiama kaip atsakinga už prieglobsčio prašymo nagrinėjimą, leidžiama jį nagrinėti, nors nėra jokios aplinkybės, pateisinančios reglamento 15 straipsnyje numatytos humanitarinės išlygos taikymą. Ši galimybė nepriklauso nuo aplinkybės, kad valstybė narė, kuri pagal nurodytus kriterijus yra atsakinga už prieglobsčio prašymo nagrinėjimą, neatsakė į prašymą atsiimti atitinkamą prieglobsčio prašytoją.
            
         
               2.
            
            
               Valstybė narė, kurioje yra prieglobsčio prašytojas, neprivalo per atsakingos valstybės narės nustatymo procedūrą prašyti Jungtinių Tautų vyriausiojo pabėgėlių reikalų komisaro nuomonės, jei iš šios organizacijos dokumentų matyti, kad pagal Reglamento Nr. 343/2003 III skyriuje nustatytus kriterijus atsakinga valstybė narė pažeidžia Sąjungos prieglobsčio teisės nuostatas.
            
         
      (1)  OL C 370, 2011 12 17.